ચાર પાંચ દિવસ પહેલા યુવકની હત્યા કરીને લાશ સળગાવી દીધી | found young man dead body Ellis Bridge ahmedabad
found young man dead body Ellis Bridge ahmedabad
Team VTV 04:20 PM, 11 Jun 19 | Updated: 04:22 PM, 11 Jun 19
શહેરના એલિસબ્રિજના છેડા પર એક યુવકની સળગાવેલી હાલતમાં લાશ મળી આવતા ચકચાર મચી ગઇ છે. યુવકની હત્યા કર્યા બાદ તેની લાશને સળગાવી દીધી હોવાનું પોલીસ માની રહી છે. હાલ ગાયકવાડ હવેલી પોલીસે આ મામલે યુવકની લાશને પોસ્ટમોર્ટમ માટે મોકલી આપીને તપાસ શરૂ કરી છે.
કેટલાક વાહન ચાલકો નજીક જઈને જોતા એક અવાવરું જગ્યા પર એક સળગેલી હાલતમાં લાશ પડી હતી. ઘટનાની જાણ ગાયકવાડ હવેલી પોલીસ તેમજ એલિસબ્રિજ પોલીસને થતા તેઓ ઘટના સ્થળે પહોંચી ગયા હતા ને તપાસ શરૂ કરી હતી. લાશ એટલી વિકૃત હતીકે તેની ઓળખ થવી મુશ્કેલ હતી જેથી પોલીસે આસપાસના લોકોની પુછપરછ કરી હતી.
પોલીસની સાથે એફએસએલની ટિમ પર ઘટના સ્થળે પહોંચી ગઈ હતી. પોલીસની પ્રાથમિક તપાસમાં સામે આવ્યું હતુંકે યુવકની હત્યા કરીને તેની લાશને સળગાવી દેવામાં આવી છે. ચાર પાંચ દિવસ પહેલા તેની હત્યા કરવામાં આવી હોવાનું જાણવા મળ્યું છે. હાલ પોલીસે યુવકની લાશને પોસ્ટમોર્ટમ માટે મોકલી આપી તે કોણ છે તેની તપાસ શરૂ કરી છે.